title: 2002/47/EZ, EZUČ, Euratom: Odluka Komisije od 23. siječnja 2002. o izmjeni njezinog Poslovnika (priopćeno pod brojem dokumenta C(2002) 99)

text:
01/Sv. 17             HR                               Službeni list Europske unije                                              47
32002D0047
24.1.2002.                                     SLUŽBENI LIST EUROPSKIH ZAJEDNICA                                            L 21/23
                                                         ODLUKA KOMISIJE
                                                         od 23. siječnja 2002.
                                                    o izmjeni njezinog Poslovnika
                                             (priopćeno pod brojem dokumenta C(2002) 99)
                                                     (2002/47/EZ, EZUČ, Euratom)
KOMISIJA EUROPSKIH ZAJEDNICA,                                                                         Članak 2.
uzimajući u obzir Ugovor o osnivanju Europske zajednice, a               Odluka Komisije od 18. ožujka 1986. o upravljanju dokumen
posebno njegov članak 218. stavak 2.,                                    tima (2) stavlja se izvan snage.
uzimajući u obzir Ugovor o osnivanju Europske zajednice za
ugljen i čelik, a posebno njegov članak 16.,                                                          Članak 3.
                                                                         Ova Uredba stupa na snagu na dan objave u Službenom listu
uzimajući u obzir Ugovor o osnivanju Europske zajednice za               Europskih zajednica.
atomsku energiju, a posebno njegov članak 131.,
uzimajući u obzir Ugovor o Europskoj uniji, a posebno njegov
članak 28. stavak 1. i članak 41. stavak 1.,
                                                                         Sastavljeno u Bruxellesu 23. siječnja 2002.
ODLUČILA JE:
                               Članak 1.                                                                      Za Komisiju
Pravilnik o upravljanju dokumentima, koji je sadržan u Prilogu                                                  Predsjednik
ove Odluke, prilaže se Poslovniku Komisije (1).                                                              Romano PRODI
(1) SL L 308, 8.12.2000., str. 26.                                       (2) SEC(86) 388.
 ---pagebreak--- 48          HR                                    Službeni list Europske unije                                                  01/Sv. 17
                                                             PRILOG
                                       PRAVILNIK O UPRAVLJANJU DOKUMENTIMA
   Budući da:
   (1) Dokumenti su rezultat svih aktivnosti i odluka Komisije u političkom, zakonodavnom, tehničkom, financijskom i
       administrativnom području.
   (2) Tim dokumentima treba upravljati na temelju pravila koja se primjenjuju na sve glavne uprave i istovrsne službe, jer su
       oni izravno povezani s aktivnostima koje se odvijaju te odražavaju prethodne djelatnosti Komisije u njenoj dvostrukoj
       ulozi europske institucije i europske javne uprave.
   (3) Tim standardnim pravilima mora se jamčiti da je Komisija u svako doba sposobna pružiti informacije o pitanjima iz
       svoje nadležnosti. Stoga dokumenti i spisi pohranjeni u glavnoj upravi ili istovrsnoj službi moraju očuvati podatke koji
       odražavaju rad institucije, omogućavati razmjenu informacija, pružati dokaze o provedenim postupcima i poštovati
       pravne obveze službe.
   (4) Provedba gore navedenih pravila zahtijeva uspostavu čvrste i pouzdane organizacijske strukture unutar svake glavne
       uprave ili istovrsne službe, na međuresornoj razini suradnje i na razini Komisije.
   (5) Uspostava i provedba plana evidentiranja povezanog sa zajedničkom nomenklaturom za sve službe Komisije u okviru
       uprave institucije, utemeljene na aktivnostima, omogućava organiziranje spisa i poboljšanje transparentnosti i pristupa
       dokumentima.
   (6) Učinkovito upravljanje dokumentima osnovni je preduvjet za učinkovitu politiku javnoga pristupa dokumentima
       Komisije. Uspostava registara koji sadrže reference dokumenata koje je Komisija sastavila ili zaprimila, pomoći će
       građanima pri ostvarivanju prava pristupa,
                                                            Članak 1.
                                                            Definicije
   Za potrebe ovog Pravilnika:
   — dokument znači svaki sadržaj koji je Komisija sastavila ili zaprimila, u vezi s politikom, djelovanjem i odlučivanjem iz
       nadležnosti institucije i u okviru svojih službenih zadaća, na bilo kojem mediju (pisano na papiru ili pohranjeno u
       elektroničkom obliku ili u obliku zvučnog, vizualnog ili audiovizualnog zapisa),
   — spis znači cjelina svih dokumenata, u kojoj su organizirani dokumenti u skladu s aktivnostima institucije, u svrhu
       dokazivanja, opravdavanja ili informiranja te osiguravanja učinkovitosti u radu.
                                                            Članak 2.
                                                               Cilj
   U ovom pravilniku utvrđuju se načela upravljanja dokumentima.
   Pri upravljanju dokumentima mora se osigurati:
   — odgovarajuća izrada, primanje i pohrana dokumenata,
   — identifikacija svakoga dokumenta pomoću odgovarajućih znakova koji omogućavaju evidentiranje, traženje i jedno
       stavno upućivanje na njih,
   — očuvanje podataka koji odražavaju rad institucije, čuvanje dokaza o ostvarenim aktivnostima i poštovanje pravnih
       obveza službe,
   — jednostavna razmjena informacija,
   — poštovanje obveze transparentnosti djelovanja Komisije.
                                                            Članak 3.
                                                       Standardna pravila
   Dokumenti se obrađuju sljedećim postupcima:
   — registracija,
   — evidentiranje,
 ---pagebreak--- 01/Sv. 17          HR                                   Službeni list Europske unije                                                  49
          — pohranjivanje,
          — prijenos spisa u arhive.
          Ti se postupci obavljaju u skladu sa standardnim pravilima koja se ujednačeno primjenjuju na sve glavne uprave Komisije
          i istovrsne službe.
                                                                   Članak 4.
                                                                  Registracija
          Čim služba zaprimi ili službeno sastavi dokument u bilo kojem obliku, analizira ga kako bi se utvrdilo što s njim treba
          učiniti te treba li ga registrirati ili ne.
          Dokument koji služba Komisije sastavi ili zaprimi mora se registrirati ako sadrži važne informacije koje nisu kratkotrajne
          i/ili ako može zahtijevati djelovanje ili popratno djelovanje Komisije ili neke njene službe. Ako Komisija pripremi
          dokument, nadležna ga služba registrira u svom sustavu. Ako Komisija zaprimi dokument, registrira ga prijemna
          služba. Svaka daljnja obrada dokumenata registriranih na taj način upućuje na njihovu izvornu registraciju.
          Registriranje mora omogućiti jasnu i točnu identifikaciju dokumenata koje Komisija ili neka njena služba sastavlja ili
          zaprima kako bi se mogao pratiti cijeli tijek kretanja dokumenta.
          Potrebno je voditi registre koji sadrže upućivanje na dokumente.
                                                                   Članak 5.
                                                                 Evidentiranje
          Glavne uprave i istovrsne službe pripremaju plan evidentiranja prilagođen svojim posebnim potrebama.
          Taj plan evidentiranja, koji mora biti dostupan putem računala, povezan je sa zajedničkom nomenklaturom koju utvrđuje
          Glavno tajništvo za sve službe Komisije. Ta se nomenklatura uključuje u okvir uprave Komisije.
          Registrirani dokumenti organiziraju se u spise. Za svako pitanje koje spada u nadležnost glavne uprave ili istovrsne službe
          formira se poseban službeni spis. Svaki službeni spis mora biti potpun i odgovarati djelatnostima dotične službe.
          Za formiranje spisa i njegovu povezanost s evidencijskim planom glavne uprave ili istovrsne službe odgovorna je služba
          koja je nadležna za aktivnost obuhvaćenu spisom, u skladu s praktičnim rješenjima koja se navode u svakoj glavnoj
          upravi ili istovrsnoj službi.
                                                                   Članak 6.
                                                                 Pohranjivanje
          Svaka glavna uprava ili istovrsna služba osigurava fizičku zaštitu te kratkoročnu i srednjoročnu dostupnost dokumenata
          za koje je odgovorna te mora izraditi ili rekonstruirati spis u koji dokumenti pripadaju.
          Najkraće razdoblje čuvanja dokumenta utvrđuje se u skladu s administrativnim pravilima i pravnim obvezama.
          Svaka glavna uprava ili istovrsna služba utvrđuje svoju unutarnju organizacijsku strukturu za pohranjivanje spisa. Pri
          najkraćem razdoblju pohrane u službama uzima se u obzir zajednički popis, sastavljen u skladu s provedbenim pravilima
          iz članka 12. za cijelu Komisiju.
                                                                   Članak 7.
                                                        Procjena i prijenos u arhive
          Ne dovodeći u pitanje najkraća razdoblja pohrane iz članka 6., centar (centri) za upravljanje dokumentima iz članka 9. u
          suradnji sa službama odgovornim za spise redovito obavlja procjenu dokumenata i spisa koji se mogu prenijeti u arhive
          Komisije. Nakon procjene prijedloga arhivi mogu odbiti prijenos dokumenata ili spisa. Za svako odbijanje prijenosa
          navode se razlozi, a službu o kojoj je riječ izvješćuje se o takvoj odluci.
          Centar za upravljanje dokumentima, pod nadležnošću glavnoga direktora, prenosi spise ili dokumente koje službe više ne
          moraju čuvati u arhive Komisije najkasnije petnaest godina nakon njihova nastanka. Ti se spisi i dokumenti tada
          procjenjuju u skladu s propisima iz članka 12., radi razdvajanja dokumenata koji se moraju pohraniti od onih koji
          nemaju nikakvu administrativnu ni povijesnu vrijednost.
 ---pagebreak--- 50          HR                                   Službeni list Europske unije                                             01/Sv. 17
   Arhivi imaju posebna spremišta za pohranu spisa i dokumenata prenesenih na taj način. Na zahtjev stavljaju spise i
   dokumente na raspolaganje nadležnoj glavnoj upravi ili istovrsnoj službi.
                                                             Članak 8.
                                                    Klasificirani dokumenti
   Povjerljivi dokumenti obrađuju se u skladu s važećim sigurnosnim pravilima.
                                                             Članak 9.
                                             Centri za upravljanje dokumentima
   Svaka glavna uprava ili istovrsna služba ustanovljuje ili održava jedan ili više centara za upravljanje dokumentima
   uzimajući u obzir njegovu strukturu i ograničenja.
   Zadaća centara za upravljanje dokumentima je osiguravanje da se sastavljenim ili zaprimljenim dokumentima u njihovim
   glavnim upravama ili istovrsnim službama upravlja u skladu s pravilima.
                                                            Članak 10.
                                           Službenici za upravljanje dokumentima
   Svaki glavni direktor ili načelnik službe određuje službenika za upravljanje dokumentima.
   U svrhu uspostave modernoga i učinkovitog sustava za upravljanje dokumentima i zapisima, zadaća službenika za
   upravljanje dokumentima je sljedeća:
   — identificiranje vrste dokumenta i spisa specifičnih za područja djelatnosti glavne uprave ili istovrsne službe,
   — sastavljanje i ažuriranje evidencije postojećih posebnih baza podataka i sustava,
   — izrada evidencijskoga plana glavne uprave ili istovrsne službe,
   — priprema pravila i postupaka značajnih za glavnu upravu ili istovrsnu službu koji će se koristiti za upravljanje
       dokumentima i spisima te za osiguravane njihove primjene,
   — organiziranje osposobljavanja za osoblje zaduženo za provedbu, nadzor i donošenje pravila o upravljanju, u okviru
       glavne uprave ili istovrsne službe.
   Službenik za upravljanje dokumentima osigurava horizontalno usklađivanje između centra/centara za upravljanje doku
   mentima i drugih dotičnih službi.
                                                            Članak 11.
                                                     Međuresorna skupina
   Ustanovljuje se međuresorna skupina koju sastavljaju osobe ovlaštene za upravljanje dokumentima. Predsjeda joj pred
   stavnik Glavnog tajništva, a zadaće su joj sljedeće:
   — osiguravanje ispravne i ujednačene primjene ovih odredaba u službama,
   — rješavanje svih pitanja koja mogu proizaći iz primjene spomenutih odredaba,
   — doprinos u pripremi provedbenih pravila iz članka 12.,
   — prenošenje zahtjeva glavnih uprava i istovrsnih službi, vezanih uz osposobljavanje i mjere podrške.
   Međuresornu skupinu saziva njen predsjednik na vlastitu inicijativu ili na zahtjev glavne uprave ili istovrsne službe.
                                                            Članak 12.
                                                      Provedbena pravila
   Pravila za provedbu ovih odredaba donosi i redovito ažurira Glavni tajnik u dogovoru s glavnim direktorom za kadrovske
   i administrativne poslove na prijedlog međuresorne skupine službenika za upravljanje dokumentima.
   Pri ažuriranju pravila posebno se uzima u obzir:
   — razvoj novih informacijskih i komunikacijskih tehnologija,
 ---pagebreak--- 01/Sv. 17         HR                                   Službeni list Europske unije                                               51
          — promjene u dokumentarnim znanostima te rezultati međunarodnih istraživanja i istraživanja Zajednice, uključujući i
              pojavu novih standarda u tom području,
          — obveze Komisije u pogledu transparentnosti i javnoga pristupa dokumentima i registrima dokumenata,
          — razvoj u standardizaciji i prezentaciji dokumenata Komisije i njenih službi,
          — pravila u vezi s dokaznom vrijednošću elektroničkih dokumenata.
                                                                Članak 13.
                                                          Provedba u službama
          Svaki glavni direktor ili načelnik službe brine se za potrebnu organizacijsku, administrativnu i fizičku strukturu te
          osigurava osoblje potrebno za provedbu ovih odredaba.
                                                                Članak 14.
                                                 Informacije, osposobljavanje i podrška
          Glavno tajništvo i Glavna uprava za kadrovske i administrativne poslove osiguravaju potrebne informacije, osposoblja
          vanje i mjere potpore kako bi osigurali provedbu i primjenu ovih odredaba u glavnim upravama i istovrsnim službama.
          Pri utvrđivanju mjera za osposobljavanje oni posebno uzimaju u obzir zahtjeve glavnih uprava i istovrsnih službi za
          osposobljavanjem i podrškom, čime posreduje međuresorna skupina službenika za upravljanje dokumentima.
                                                                Članak 15.
                                                          Poštovanje pravilnika
          Glavno tajništvo odgovorno je osigurati poštovanje ovih odredaba u suradnji s glavnim direktorima i načelnicima službi.


title: 2006/363/EZ: Odluka Vijeća od 15. svibnja 2006. o stajalištu Europske zajednice u pogledu nacrta Pravilnika Gospodarske komisije Ujedinjenih naroda za Europu o kotačima za putnička vozila i njihove prikolice  Tekst značajan za EGP

text:
               11/Sv. 123

               HR

               Službeni list Europske unije

               73

         32006D0363

               L 135/11

               SLUŽBENI LIST EUROPSKE UNIJE

         ODLUKA VIJEĆA
   od 15. svibnja 2006.
   o stajalištu Europske zajednice u pogledu nacrta Pravilnika Gospodarske komisije Ujedinjenih naroda za Europu o kotačima za putnička vozila i njihove prikolice
   (Tekst značajan za EGP)
   (2006/363/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s ciljem pristupanja Europske zajednice Sporazumu Gospodarske komisije Ujedinjenih naroda za Europu o donošenju jedinstvenih tehničkih propisa za vozila na kotačima, opremu i dijelove koji mogu biti ugrađeni u i/ili upotrijebljeni u vozilima na kotačima i o uvjetima za uzajamno priznavanje homologacija dodijeljenih na temelju tih propisa (Revidirani sporazum iz 1958.) (1), a posebno njezin članak 4. stavak 2. drugu alineju,
   uzimajući u obzir prijedlog Komisije,
   uzimajući u obzir suglasnost Europskog parlamenta (2),
   budući da:

               (1)

               Nacrtom Pravilnika Gospodarske komisije Ujedinjenih naroda za Europu o kotačima za putnička vozila i njihove prikolice (dalje u tekstu: nacrt Pravilnika) ukidaju se tehničke prepreke za trgovinu motornim vozilima između ugovornih stranaka s obzirom na ove sastavnice, pri čemu se osigurava visoka razina sigurnosti i zaštite okoliša.

               (2)

               Primjereno je odrediti stajalište Zajednice s obzirom na nacrt Pravilnika.

               (3)

               Nacrt Pravilnika trebalo bi uključiti u sustav Zajednice za homologaciju motornih vozila jer se on odnosi na zamjenske kotače,

         ODLUČILO JE:
   Članak 1.
   Odobrava se nacrt Pravilnika, kako je sadržan u dokumentu TRANS/WP.29/2005/46.
   Članak 2.
   Zajednica, koju predstavlja Komisija, glasuje za nacrt Pravilnika na glasovanju koje će se održati tijekom sastanka Upravnog odbora na predstojećem Svjetskom forumu Gospodarske komisije Ujedinjenih naroda za Europu za usklađivanje pravilnika o vozilima.
   Članak 3.
   Nacrt Pravilnika uključuje se u sustav homologacije motornih vozila Zajednice.

      Sastavljeno u Bruxellesu 15. svibnja 2006.

            Za Vijeće

            Predsjednica

         U. PLASSNIK

      (1)  SL L 346, 17.12.1997., str. 78.

      (2)  Još nije objavljeno u Službenom listu.


title: 2013/77/EU: Odluka Vijeća od 4. veljače 2013. o potpisivanju, u ime Europske unije, Sporazuma između Europske unije i Republike Kabo Verde o ponovnom prihvatu osoba koje borave bez dozvole

text:
296                  HR                               Službeni list Europske unije                                              19/Sv. 16
32013D0077
8.2.2013.                                          SLUŽBENI LIST EUROPSKE UNIJE                                                   L 37/1
                                                          ODLUKA VIJEĆA
                                                          od 4. veljače 2013.
              o potpisivanju, u ime Europske unije, Sporazuma između Europske unije i Republike Kabo Verde o
                                       ponovnom prihvatu osoba koje borave bez dozvole
                                                              (2013/77/EU)
VIJEĆE EUROPSKE UNIJE,                                                          Irska ne sudjeluje u donošenju ove Odluke, ona za nju
                                                                                nije obvezujuća niti se na nju primjenjuje.
uzimajući u obzir Ugovor o funkcioniranju Europske unije, a
posebno njegov članak 79. stavak 3., u vezi s člankom 218.              (5)     U skladu s člancima 1. i 2. Protokola (br. 22) o stajalištu
stavkom 5.,                                                                     Danske, priloženog Ugovoru o Europskoj uniji i Ugovoru
                                                                                o funkcioniranju Europske unije, Danska ne sudjeluje u
uzimajući u obzir prijedlog Europske komisije,                                  donošenju ove Odluke, ona za nju nije obvezujuća niti se
                                                                                na nju primjenjuje,
budući da:
                                                                        DONIJELO JE OVU ODLUKU:
(1)    Vijeće je 4. lipnja 2009. ovlastilo Komisiju da otvori
       pregovore s Republikom Kabo Verde o Sporazumu                                                 Članak 1.
       između Europske unije i Republike Kabo Verde o
       ponovnom prihvatu osoba koje borave bez dozvole                  Odobrava se potpisivanje, u ime Unije, Sporazuma između
       („Sporazum”). Pregovori su uspješno zaključeni parafira         Europske unije i Republike Kabo Verde o ponovnom prihvatu
       njem Sporazuma 24. travnja 2012.                                 osoba koje borave bez dozvole („Sporazum”), podložno skla
                                                                        panju navedenog Sporazuma (1).
(2)    Sporazum bi trebalo potpisati u ime Unije, podložno
       njegovom sklapanju.                                                                           Članak 2.
                                                                        Predsjednika Vijeća ovlašćuje se da odredi jednu ili više osoba
(3)    U skladu s člancima 1. i 2. Protokola (br. 21) o stajalištu      ovlaštenih za potpisivanje Sporazuma u ime Unije.
       Ujedinjene Kraljevine i Irske s obzirom na područje
       slobode, sigurnosti i pravde, priloženog Ugovoru o                                            Članak 3.
       Europskoj uniji i Ugovoru o funkcioniranju Europske
       unije, i ne dovodeći u pitanje članak 4. tog Protokola,          Ova Odluka stupa na snagu na dan donošenja.
       Ujedinjena Kraljevina ne sudjeluje u donošenju ove
       Odluke, ona za nju nije obvezujuća niti se na nju primje
       njuje.
                                                                        Sastavljeno u Bruxellesu 4. veljače 2013.
(4)    U skladu s člancima 1. i 2. Protokola (br. 21) o stajalištu
       Ujedinjene Kraljevine i Irske s obzirom na područje                                                     Za Vijeće
       slobode, sigurnosti i pravde, priloženog Ugovoru o
       Europskoj uniji i Ugovoru o funkcioniranju Europske                                                     Predsjednik
       unije, i ne dovodeći u pitanje članak 4. tog Protokola,                                               E. GILMORE
                                                                        (1) Tekst Sporazuma objavit će se zajedno s odlukom o njegovom
                                                                            sklapanju.


title: Odluka Vijeća (EU) 2016/229 od 16. veljače 2016. o imenovanju člana Europskoga gospodarskog i socijalnog odbora, kojeg je predložila Kraljevina Danska

text:
               18.2.2016

               HR

               Službeni list Europske unije

               L 41/22

         ODLUKA VIJEĆA (EU) 2016/229
   od 16. veljače 2016.
   o imenovanju člana Europskoga gospodarskog i socijalnog odbora, kojeg je predložila Kraljevina Danska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog danske vlade,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. i 1. listopada 2015. donijelo odluke (EU, Euratom) 2015/1600 (1) i (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana u Europskom gospodarskom i socijalnom odboru postalo je slobodno istekom mandata gđe Marie-Louise KNUPPERT,

         DONIJELO JE OVU ODLUKU:
   Članak 1.
   G. Arne GREVSEN, First Vice-President of the Danish Confederation of Trade Unions (LO), imenuje se članom Europskoga gospodarskog i socijalnog odbora do kraja tekućeg mandata, koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. veljače 2016.

            Za Vijeće

            Predsjednik

         A.G. KOENDERS

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: 2012/196/EZ: Odluka Vijeća od 13. srpnja 2009. o potpisivanju i privremenoj primjeni Privremenog sporazuma kojim se stvara okvir za Sporazum o gospodarskom partnerstvu između država istočne i južne Afrike, s jedne strane, i Europske zajednice i njezinih država članica, s druge strane

text:
               11/Sv. 024

               HR

               Službeni list Europske unije

               3

         32012D0196

               L 111/1

               SLUŽBENI LIST EUROPSKE UNIJE

               13.07.2009.

      ODLUKA VIJEĆA

   od 13. srpnja 2009.
   o potpisivanju i privremenoj primjeni Privremenog sporazuma kojim se stvara okvir za Sporazum o gospodarskom partnerstvu između država istočne i južne Afrike, s jedne strane, i Europske zajednice i njezinih država članica, s druge strane
   (2012/196/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 133. i 181., u vezi s člankom 300. stavkom 2. prvim podstavkom,
   uzimajući u obzir prijedlog Komisije,
   budući da:

               (1)

               Vijeće je 12. lipnja 2002. ovlastilo Komisiju da započne pregovore za sklapanje sporazuma o gospodarskom partnerstvu s afričkim, karipskim i pacifičkim državama (države AKP-a).

               (2)

               Pregovori o privremenom sporazumu kojim se stvara okvir za gospodarsko partnerstvo (dalje u tekstu „Privremeni SGP”) zaključeni su 28. studenoga 2007. sa Sejšelima, Zambijom i Zimbabveom. Mauricijus je Privremeni SGP parafirao 4. prosinca 2007., a Komori i Madagaskar 11. prosinca 2007.

               (3)

               Članak 62. stavak 4. Privremenog SGP-a predviđa njegovu privremenu primjenu do njegova stupanja na snagu.

               (4)

               Privremeni SGP, s obzirom na elemente koji su u nadležnosti Zajednice, treba u ime Zajednice potpisati te ga do njegova sklapanja privremeno primjenjivati,

         ODLUČILO JE:
   Članak 1.
   Potpisivanje Privremenog sporazuma kojim se stvara okvir za Sporazum o gospodarskom partnerstvu između država istočne i južne Afrike, s jedne strane, i Europske zajednice i njezinih država članica, s druge strane, odobrava se u ime Zajednice, podložno Odluci Vijeća o sklapanju navedenog Sporazuma o gospodarskom partnerstvu.
   Tekst Privremenog SGP-a priložen je ovoj Odluci.
   Članak 2.
   1.   Za potrebe članka 64. stavka 3. Privremenog SGP-a, izaslanstvo stranke EZ-a u Odboru SGP-a sastavljeno je od članova Vijeća i predstavnika Komisije. Izaslanstvom zajednički predsjedaju Komisija i predsjedništvo Vijeća.
   2.   Vijeće na prijedlog Komisije, u skladu s odgovarajućim odredbama Ugovora, utvrđuje stajalište koje Zajednica zauzima u Odboru SGP-a.
   Članak 3.
   Predsjednik Vijeća ovlašten je imenovati osobu(-e) ovlaštenu (-e) za potpisivanje Privremenog SGP-a u ime Zajednice, podložno njegovu sklapanju.
   Članak 4.
   U skladu s člankom 62. stavkom 4. Privremenog SGP-a u vezi s elementima u nadležnosti Zajednice, Sporazum se do zaključivanja postupaka za njegovo sklapanje primjenjuje privremeno. Komisija objavljuje obavijest o datumu privremene primjene.

      Sastavljeno u Bruxellesu 13. srpnja 2009.

            Za Vijeće

            Predsjednik

         E. ERLANDSSON


title: 2014/139/ZVSP: Odluka Političkog i sigurnosnog odbora EUFOR RCA/3/2014 od 11. ožujka 2014. o prihvaćanju doprinosa trećih država za vojnu operaciju Europske unije u Srednjoafričkoj Republici (EUFOR RCA)

text:
               15.3.2014

               HR

               Službeni list Europske unije

               L 76/41

      ODLUKA POLITIČKOG I SIGURNOSNOG ODBORA EUFOR RCA/3/2014
   od 11. ožujka 2014.
   o prihvaćanju doprinosa trećih država za vojnu operaciju Europske unije u Srednjoafričkoj Republici (EUFOR RCA)
   (2014/139/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/73/ZVSP od 10. veljače 2014. o vojnoj operaciji Europske unije u Srednjoafričkoj Republici (EUFOR RCA) (1), a posebno njezin članak 8. stavak 2.,
   budući da:

               (1)

               Vijeće je na temelju članka 8. stavka 2. Odluke 2014/73/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih država.

               (2)

               Slijedom preporuka zapovjednika operacije EU-a o doprinosu Gruzije i savjeta Vojnog odbora Europske unije, trebalo bi prihvatiti doprinos Gruzije.

               (3)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Slijedom toga, Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   Doprinosi trećih država
   1.   Doprinos Gruzije vojnoj operaciji Europske unije u Srednjoafričkoj Republici (EUFOR RCA) prihvaća se i smatra značajnim.
   2.   Gruzija se izuzima od financijskih doprinosa proračunu operacije EUFOR RCA.
   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 11. ožujka 2014.

            Za Politički i sigurnosni odbor

            Predsjednik

         W. STEVENS

      (1)  SL L 40, 11.2.2014., str. 59.


title: Odluka Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA)

text:
               20.4.2016

               HR

               Službeni list Europske unije

               L 104/21

         ODLUKA VIJEĆA (ZVSP) 2016/610
   od 19. travnja 2016.
   o misiji ZSOP-a Europske unije za vojno osposobljavanje u Srednjoafričkoj Republici (EUTM RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je u svojim zaključcima od 17. i 18. studenoga 2014. prepoznalo potrebu za zajedničkim pristupima s Ujedinjenim narodima (UN) u Srednjoafričkoj Republici (SAR) u reformi njezinih sigurnosnih snaga, uključujući oružane snage, radi stabilizacije stanja kao potpore političkom procesu. U tom pogledu potvrdilo je dodanu vrijednost potencijalne daljnje uloge Unije u reformi sigurnosnog sektora kao potpore naporima UN-a, osiguravajući pri tome lokalno sudjelovanje.

               (2)

               Vijeće je 19. siječnja 2015. donijelo Odluku (ZVSP) 2015/78 (1) o savjetodavnoj vojnoj misiji zajedničke sigurnosne i obrambene politike (ZSOP) Europske unije u Srednjoafričkoj Republici (EUMAM RCA). Mandat misije EUMAM RCA završava 16. srpnja 2016.

               (3)

               Pismom od 8. listopada 2015.Chef de l'État de la Transition SAR-a pozvao je Uniju da nastavi podupirati oružane snage Srednjoafričke Republike (FACA) putem pojačane strukture operativnog osposobljavanja u potpunoj suradnji s višedimenzionalnalnom integriranom misijom Ujedinjenih naroda za stabilizaciju u Srednjoafričkoj Republici (MINUSCA).

               (4)

               Vijeće je 17. studenoga 2015. pozdravilo rad u okviru misije EUMAM RCA na podržavanju restrukturiranja FACA-e te je pozvalo Visokog predstavnika Unije za vanjske poslove i sigurnosnu politiku (VP) da započne s pripremama za misiju za pružanje strateških savjeta i operativno osposobljavanje, čiji je početak predviđen nakon inauguracije demokratski izabranih tijela vlasti te pravovremeno prije završetka mandata misije EUMAM RCA.

               (5)

               Vijeće je 14. ožujka 2016. odobrilo Koncept upravljanja kriznim situacijama za moguću misiju ZSOP-a Unije za vojno osposobljavanje u SAR-u.

               (6)

               Pismom od 30. ožujka 2016. predsjednik SAR-a pozvao je Uniju na upućivanje misije ZSOP-a Unije za vojno osposobljavanje u SAR-u (EUTM RCA).

               (7)

               Misija EUTM RCA trebala bi što je prije moguće doseći punu operativnu sposobnost.

               (8)

               Politički i sigurnosni odbor (PSO) trebao bi, pod odgovornošću Vijeća i VP-a, provoditi politički nadzor nad misijom EUTM RCA, strateški je usmjeravati te donositi odgovarajuće odluke u skladu s člankom 38. trećim stavkom Ugovora o Europskoj uniji (UEU).

               (9)

               Potrebno je u pregovorima dogovoriti i sklopiti međunarodne sporazume koji se odnose na status jedinica i osoblja pod vodstvom EU-a te na sudjelovanje trećih država u misijama Unije.

               (10)

               Na temelju članka 41. stavka 2. UEU-a te u skladu s Odlukom Vijeća (ZVSP) 2015/528 (2), operativne izdatke koji nastanu na temelju ove Odluke, a koji imaju implikacije u području vojske ili obrane, trebaju snositi države članice.

               (11)

               U skladu s člankom 5. Protokola br. 22 o stajalištu Danske, priloženog UEU-u i Ugovoru o funkcioniranju Europske unije (UFEU), Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje te ne sudjeluje u financiranju ove misije,

         DONIJELO JE OVU ODLUKU:
   Članak 1.
   Misija
   1.   Unija provodi misiju ZSOP-a za vojno osposobljavanje u Srednjoafričkoj Republici (EUTM RCA) s ciljem doprinosa reformi obrambenog sektora u SAR-u u okviru procesa reforme sigurnosnog sektora Srednjoafričke Republike koji se koordinira u okviru misije MINUSCA.
   2.   U radu na postizanju cilja osuvremenjenih, djelotvornih i demokratski odgovornih oružanih snaga Srednjoafričke Republike (FACA), misijom EUTM RCA pružaju se:

               (a)

               strateški savjeti Ministarstvu obrane, vojnom osoblju i oružanim snagama SAR-a;

               (b)

               obrazovanje časnika i dočasnika FACA-e;

               (c)

               osposobljavanje FACA-e.

         3.   Misijom EUTM RCA, unutar njezinih sredstava i mogućnosti, pruža se stručno znanje u pogledu vojske, sigurnosti i vladavine prava delegaciji Unije u Srednjoafričkoj Republici.
   4.   Misija EUTM RCA surađuje s misijom MINUSCA s ciljem osiguravanja usklađenosti procesa reforme sigurnosnog sektora i razmještanja osposobljenih elemenata FACA-e.
   5.   Misija EUTM RCA djeluje u skladu s političkim i strateškim ciljevima utvrđenima u Konceptu upravljanja kriznim situacijama koji je Vijeće odobrilo 14. ožujka 2016.
   Članak 2.
   Imenovanje zapovjednika misije EU-a
   1.   Brigadni general Eric HAUTECLOQUE-RAYSZ imenuje se zapovjednikom misije EU-a EUTM RCA („zapovjednik misije EU-a”).
   2.   Zapovjednik misije EU-a obavlja funkcije zapovjednika operacije EU-a i zapovjednika vojnih snaga EU-a.
   Članak 3.
   Određivanje sjedišta misije
   1.   Sjedište misije EUTM RCA nalazi se u Banguiju u SAR-u. Ima funkciju operativnog sjedišta i sjedišta vojnih snaga.
   2.   Sjedište misije EUTM RCA uključuje jedinicu za potporu u Bruxellesu.
   Članak 4.
   Planiranje i početak misije EUTM RCA
   1.   Pravila o sudjelovanju primjenjiva na misiju EUMAM RCA primjenjuju se na misiju EUTM RCA u fazi njezina planiranja u provinciji Bangui.
   2.   Misija EUTM RCA započinje odlukom Vijeća na dan koji preporuči zapovjednik misije EU-a nakon odobrenja plana misije i pravilâ o sudjelovanju.
   Članak 5.
   Politički nadzor i strateško usmjeravanje
   1.   PSO, pod odgovornošću Vijeća i VP-a, provodi politički nadzor i strateško usmjeravanje misije EUTM RCA. Vijeće ovlašćuje PSO za donošenje odgovarajućih odluka u skladu s člankom 38. UEU-a. To ovlaštenje uključuje ovlasti za izmjenu planskih dokumenata, uključujući plan misije te pravila o sudjelovanju. Također uključuje ovlasti za donošenje odluka o imenovanju budućih zapovjednika misije EU-a. Vijeće je i dalje ovlašteno za odlučivanje o ciljevima, opsegu i prestanku misije EUTM RCA, kao i o općim uvjetima provedbe njezinih zadaća.
   2.   PSO redovito izvješćuje Vijeće.
   3.   PSO redovito prima izvješća predsjednika Vojnog odbora EU-a (EUMC) o provođenju misije EUTM RCA. PSO može prema potrebi pozvati zapovjednika misije EU-a na svoje sastanke.
   Članak 6.
   Vojno usmjeravanje
   1.   EUMC prati pravilnu provedbu misije EUTM RCA koja se provodi pod odgovornošću zapovjednika misije EU-a.
   2.   EUMC redovito prima izvješća zapovjednika misije EU-a. EUMC može prema potrebi pozvati zapovjednika misije EU-a na svoje sastanke.
   3.   Predsjednik EUMC-a djeluje kao glavna osoba za kontakt sa zapovjednikom misije EU-a.
   Članak 7.
   Usklađenost odgovora Unije i koordinacija
   1.   VP osigurava provedbu ove Odluke i njezinu usklađenost s vanjskim djelovanjem Unije u cjelini, uključujući razvojne programe Unije i njezinu humanitarnu pomoć.
   2.   Ne dovodeći u pitanje zapovjedni lanac, zapovjednik misije EU-a prima lokalne političke smjernice od šefa delegacije Unije u Srednjoafričkoj Republici.
   3.   VP, kojem pomaže Europska služba za vanjsko djelovanje (ESVD), djeluje kao glavna točka za kontakt s UN-om, vlastima SAR-a i susjednim zemljama, Afričkom unijom (AU), Gospodarskom zajednicom srednjoafričkih zemalja (ECCAS) te drugim relevantnim međunarodnim i bilateralnim akterima.
   4.   Način koordinacije između zapovjednika misije EU-a, aktera Unije i lokalnih ključnih strateških partnera značajnih za operaciju definiraju se u planu misije.
   Članak 8.
   Sudjelovanje trećih država
   1.   Ne dovodeći u pitanje autonomiju Unije u odlučivanju i njezin jedinstveni institucionalni okvir, a u skladu s relevantnim smjernicama Europskog vijeća, treće države mogu biti pozvane na sudjelovanje u misiji EUTM RCA.
   2.   Vijeće ovlašćuje PSO za pozivanje trećih država da ponude doprinose i za donošenje odgovarajućih odluka o prihvaćanju predloženih doprinosa, na preporuku zapovjednika misije EU-a i EUMC-a.
   3.   Detaljni načini sudjelovanja trećih država predmet su sporazuma sklopljenih na temelju članka 37. UEU-a te u skladu s postupkom utvrđenim u članku 218. UFEU-a. Ako su Unija i treća država sklopile sporazum o utvrđivanju okvira za sudjelovanje te treće države u misijama Unije za upravljanje kriznim situacijama, odredbe takvog sporazuma primjenjuju se u kontekstu misije EUTM RCA.
   4.   Treće države koje daju značajne vojne doprinose misiji EUTM RCA imaju ista prava i obveze u pogledu svakodnevnog upravljanja misijom EUTM RCA kao i države članice koje sudjeluju u misiji EUTM RCA.
   5.   Vijeće ovlašćuje PSO za donošenje odgovarajućih odluka o uspostavi odbora doprinositeljâ ako treće države osiguraju značajne vojne doprinose.
   Članak 9.
   Status osoblja pod vodstvom EU-a
   Status jedinica i osoblja pod vodstvom EU-a, uključujući povlastice, imunitete i dodatna jamstva potrebna za ispunjavanje i neometano funkcioniranje njihove misije, predmet je sporazuma sklopljenog na temelju članka 37. UEU-a te u skladu s postupkom utvrđenim u članku 218. UFEU-a.
   Članak 10.
   Financijski aranžmani
   1.   Zajedničkim troškovima misije EUTM RCA upravlja se u skladu s Odlukom (ZVSP) 2015/528.
   2.   Financijski referentni iznos za zajedničke troškove misije EUTM RCA iznosi 18 180 000 EUR. Postotak referentnog iznosa iz članka 25. stavka 1. Odluke (ZVSP) 2015/528 iznosi 15 %, a postotak iz članka 34. stavka 3. navedene odluke iznosi 60 % za obvezu i 15 % za plaćanje.
   Članak 11.
   Projektna jedinica
   1.   Misija EUTM RCA ima projektnu jedinicu za utvrđivanje i provedbu projekata koje trebaju financirati Unija, države članice ili treće države, koji su usklađeni s njezinim ciljevima te doprinose ostvarenju mandata.
   2.   Athena može upravljati financijskim doprinosima povezanima s projektima iz stavka 1. ovog članka u skladu s člankom 30. Odluke (ZVSP) 2015/528.
   3.   Unija ili VP ni pod kojim okolnostima ne odgovaraju državama članicama koje daju doprinose za radnje ili propuste misije EUTM RCA pri korištenju financijskih sredstava koja su osigurale te države.
   Članak 12.
   Dostava informacija
   1.   VP je ovlašten trećim državama povezanima s ovom Odlukom, prema potrebi i u skladu s potrebama misije EUTM RCA, dostaviti klasificirane podatke EU-a koji su nastali za potrebe misije EUTM RCA, u skladu s Odlukom Vijeća 2013/488/EU (3) kako slijedi:

               (a)

               do stupnja tajnosti predviđenog u primjenjivim sporazumima o sigurnosti podataka sklopljenima između Unije i dotične treće države; ili

               (b)

               do stupnja tajnosti „CONFIDENTIEL UE/EU CONFIDENTIAL” u ostalim slučajevima.

         2.   VP je također ovlašten dostaviti klasificirane podatke EU-a do stupnja tajnosti „RESTREINT UE/EU RESTRICTED” UN-u i AU-u, u skladu s operativnim potrebama misije EUTM RCA, koji su nastali za potrebe misije EUTM RCA, u skladu s Odlukom 2013/488/EU. U tu svrhu sastavljaju se sporazumi između VP-a i nadležnih tijela UN-a i AU-a.
   3.   U slučaju posebne i neodgodive operativne potrebe VP je također ovlašten državi domaćinu dostaviti klasificirane podatke EU-a do stupnja tajnosti „RESTREINT UE/EU RESTRICTED” koji su nastali za potrebe misije EUTM RCA, u skladu s Odlukom 2013/488/EU. U tu svrhu sastavljaju se sporazumi između VP-a i nadležnih tijela države domaćina.
   4.   VP je ovlašten trećim državama povezanima s ovom Odlukom dostaviti sve dokumente EU-a koji nisu klasificirani, a povezani su s raspravama Vijeća o misiji EUTM RCA za koje vrijedi obveza čuvanja profesionalne tajne na temelju članka 6. stavka 1. Poslovnika Vijeća (4).
   5.   VP može delegirati navedena ovlaštenja, kao i mogućnost sklapanja sporazumâ iz ovog članka, dužnosnicima ESVD-a i/ili zapovjedniku misije EU-a.
   Članak 13.
   Stupanje na snagu i prestanak
   1.   Ova Odluka stupa na snagu na dan donošenja.
   2.   Misija EUTM RCA završava 24 mjeseca nakon dosezanja pune operativne sposobnosti.
   3.   Ova se Odluka stavlja izvan snage od dana zatvaranja sjedišta misije EUTM RCA u skladu s odobrenim planovima za prestanak misije EUTM RCA te ne dovodeći u pitanje postupke u vezi s revizijom i financijskim izvještavanjem misije EUTM RCA, kako su utvrđeni u Odluci (ZVSP) 2015/528.

      Sastavljeno u Luxembourgu 19. travnja 2016.

            Za Vijeće

            Predsjednica

         F. MOGHERINI

      (1)  Odluka Vijeća (ZVSP) 2015/78 od 19. siječnja 2015. o savjetodavnoj vojnoj misiji ZSOP-a Europske unije u Srednjoafričkoj Republici (EUMAM RCA) (SL L 13, 20.1.2015., str. 8.).

      (2)  Odluka Vijeća (ZVSP) 2015/528 od 27. ožujka 2015. o uspostavi mehanizma za upravljanje financiranjem zajedničkih troškova operacija Europske unije koje imaju vojne ili obrambene implikacije (Athena) i o stavljanju izvan snage Odluke 2011/871/ZVSP (SL L 84, 28.3.2015., str. 39).

      (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

      (4)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35).


title: 2004/897/EZ: Odluka Vijeća od 29. studenoga 2004. o potpisivanju Sporazuma između Europske zajednice i Kneževine Lihtenštajna o mjerama istovjetnima onima utvrđenima Direktivom Vijeća 2003/48/EZ o oporezivanju dohotka od kamata na štednju i odobrenju i potpisivanju popratnog Memoranduma o razumijevanju

text:
               11/Sv. 110

               HR

               Službeni list Europske unije

               225

         32004D0897

               L 379/83

               SLUŽBENI LIST EUROPSKE UNIJE

         ODLUKA VIJEĆA
   od 29. studenoga 2004.
   o potpisivanju Sporazuma između Europske zajednice i Kneževine Lihtenštajna o mjerama istovjetnima onima utvrđenima Direktivom Vijeća 2003/48/EZ o oporezivanju dohotka od kamata na štednju i odobrenju i potpisivanju popratnog Memoranduma o razumijevanju
   (2004/897/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 94. zajedno s prvim podstavkom članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 16. listopada 2001. ovlastilo Komisiju za sklapanje sporazuma s Kneževinom Lihtenštajna kako bi se osiguralo usvajanje od strane te države mjera koje su istovjetne mjerama koje se primjenjuju u Zajednici kako bi se osiguralo učinkovito oporezivanje dohotka od kamata na štednju.

               (2)

               Tekst Sporazuma koji je rezultat pregovora na odgovarajući način odražava pregovaračke direktive koje je izdalo Vijeće. Popraćen je Memorandumom o razumijevanju između Europske zajednice i njezinih država članica, i Kneževine Lihtenštajna.

               (3)

               Podložno usvajanju kasnijeg datuma Odluke o sklapanju Sporazuma, poželjno je da se potpišu dva dokumenta koja su parafirana 30. srpnja 2004. i da se dobije potvrda o odobrenju Vijeća Memoranduma o razumijevanju,

         ODLUČILO JE:
   Članak 1.
   Podložno usvajanju kasnijeg datuma Odluke o sklapanju Sporazuma između Europske zajednice i Kneževine Lihtenštajna o mjerama koje su istovjetne mjerama utvrđenima Direktivom Vijeća 2003/48/EZ o oporezivanju dohotka od kamata na štednju, ovime se ovlašćuje predsjednik Vijeća da odredi osobe opunomoćene za potpisivanje, u ime Europske zajednice, Sporazuma i popratnog Memoranduma o razumijevanju i pisama Europske zajednice koja se moraju razmijeniti u skladu s člankom 21. stavkom 2. Sporazuma i zadnjim stavkom Memoranduma o razumijevanju.
   Vijeće odobrava Memorandum o razumijevanju.
   Ovoj su Odluci priloženi tekstovi Sporazuma i Memoranduma o razumijevanju.
   Članak 2.
   Ova se Odluka objavljuje u Službenom listu Europske unije.

      Sastavljeno u Bruxellesu 29. studenoga 2004.

            Za Vijeće

            Predsjednik

         L. J. BRINKHORST


title: Odluka Vijeća od 15. veljače 2016. o imenovanju člana i zamjenika člana Savjetodavnog odbora za usklađivanje sustavâ socijalne sigurnosti za Rumunjsku

text:
               18.2.2016

               HR

               Službeni list Europske unije

               C 62/4

         ODLUKA VIJEĆA
   od 15. veljače 2016.
   o imenovanju člana i zamjenika člana Savjetodavnog odbora za usklađivanje sustavâ socijalne sigurnosti za Rumunjsku
   (2016/C 62/04)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (1), a posebno njezin članak 75.,
   uzimajući u obzir popise kandidata koje su Vijeću podnijele vlade država članica,
   budući da:

               (1)

               Vijeće je Odlukom od 13. listopada 2015. (2) imenovalo članove i zamjenike članova Savjetodavnog odbora za usklađivanje sustavâ socijalne sigurnosti za razdoblje od 20. listopada 2015. do 19. listopada 2020.

               (2)

               Vlada Rumunjske podnijela je prijedlog za imenovanje za dva mjesta koja treba popuniti,

         DONIJELO JE OVU ODLUKU:
   Članak 1.
   Sljedeće osobe imenuju se članom i zamjenikom člana Savjetodavnog odbora za usklađivanje sustavâ socijalne sigurnosti za razdoblje od 20. listopada 2015. do 19. listopada 2020.:
   I.   PREDSTAVNICI SINDIKATA

               Zemlja

               Članovi

               Zamjenici članova

               Rumunjska

               g. Dumitru FORNEA

               g. Radmilo FELIX

         Članak 2.
   Članove i zamjenike članova koji još nisu predloženi Vijeće imenuje naknadno.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. veljače 2016.

            Za Vijeće

            Predsjednik

         M.H.P. VAN DAM

      (1)  SL L 166, 30.4.2004., str. 1.

      (2)  SL C 341, 16.10.2015., str. 4.


title: 2002/917/EZ: Odluka Vijeća od 3. listopada 2002. o sklapanju ugovora o međunarodnom povremenom prijevozu putnika običnim i putničkim autobusima Interbus

text:
               07/Sv. 014

               HR

               Službeni list Europske unije

               21

         32002D0917

               L 321/11

               SLUŽBENI LIST EUROPSKE UNIJE

               03.10.2002.

      ODLUKA VIJEĆA

   od 3. listopada 2002.
   o sklapanju ugovora o međunarodnom povremenom prijevozu putnika običnim i putničkim autobusima Interbus
   (2002/917/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 71. stavak 1. i članak 93., u vezi s člankom 300. stavkom 2. prvim podstavkom prvom rečenicom i člankom 300. stavkom 3. drugim podstavkom,
   uzimajući u obzir prijedlog Komisije (1),
   uzimajući u obzir suglasnost Europskog parlamenta (2),
   budući da:

               (1)

               U skladu s mandatom Vijeća od 7. prosinca 1995. Komisija je zaključila Europski ugovor o međunarodnom povremenom prijevozu putnika običnim i putničkim autobusima s Bosnom i Hercegovinom, Bugarskom, Hrvatskom, Češkom, Estonijom, Mađarskom, Latvijom, Litvom, Moldovom, Poljskom, Rumunjskom, Slovačkom, Slovenijom i Turskom.

               (2)

               Dana 22. lipnja 2001. u skladu s Odlukom Vijeća od 18. lipnja 2001. u ime Zajednice potpisan je Interbus ugovor o međunarodnom povremenom prijevozu putnika običnim i putničkim autobusima.

               (3)

               Dana 30. lipnja 2001. Ugovor su potpisali Europska zajednica i sljedećih 13 država: Bosna i Hercegovina, Bugarska, Hrvatska, Češka, Mađarska, Latvija, Litva, Moldova, Poljska, Rumunjska, Slovačka, Slovenija i Turska.

               (4)

               Sklapanje Interbus ugovora doprinijet će razvoju prometnih veza između ugovornih stranaka; kako bi nakon potpisivanja stupio na snagu, Ugovor moraju odobriti ili ratificirati četiri ugovorne stranke, uključujući Zajednicu.

               (5)

               Ugovor Interbus treba odobriti,

         ODLUČILO JE:
   Članak 1.
   Ovim se, u ime Zajednice, odobrava sklapanje Interbus ugovora o međunarodnom povremenom prijevozu putnika običnim i putničkim autobusima.
   Tekst Ugovora priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu koja će biti ovlaštena u ime Zajednice pohraniti akt odobrenja predviđen člankom 27. Ugovora kako bi on obvezivao Zajednicu.
   Članak 3.
   Komisija, uz pomoć predstavnika članova Vijeća, zastupa Zajednicu u zajedničkom odboru, (dalje u tekstu „Odbor”), osnovanom na temelju članka 23. Ugovora.
   Stajalište koje Zajednica zauzima u Odboru donosi Vijeće kvalificiranom većinom na prijedlog Komisije. Vijeće odlučuje običnom većinom kad se odluka koju Odbor predlaže odnosi na njegov poslovnik.
   Odluke Odbora objavljuju se u Službenom listu Europskih zajednica.
   Članak 4.
   Ova se Odluka objavljuje u Službenom listu Europskih zajednica.

      Sastavljeno u Luxembourgu 3. listopada 2002.

            Za Vijeće

            Predsjednik

         F. HANSEN

      (1)  SL C 51 E, 26.6.2002., str. 193.

      (2)  Suglasnost dana 2. srpnja 2002. (još nije objavljena u Službenom listu).


title: 2014/614/EU: Odluka Europskog parlamenta od 3. travnja 2014. o zatvaranju računa Europskog policijskog ureda za financijsku godinu 2012.

text:
               5.9.2014

               HR

               Službeni list Europske unije

               L 266/295

         ODLUKA EUROPSKOG PARLAMENTA
   od 3. travnja 2014.
   o zatvaranju računa Europskog policijskog ureda za financijsku godinu 2012.
   (2014/614/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje EuropskogA policijskog ureda za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog policijskog ureda za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2) („Financijska uredba”), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2009/371/PUP od 6. travnja 2009. o osnivanju Europskog policijskog ureda (Europol) (4), a osobito njezin članak 43.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenogA 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0179/2014),

               1.

               odobrava zatvaranje računa Europskog policijskog ureda za financijsku godinu 2012.;

               2.

               nalaže predsjedniku da ovu Odluku proslijedi direktoru Europskog policijskog ureda, Vijeću, Komisiji i Revizorskom sudu te naloži njezinu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 236.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 121, 15.5.2009., str. 37.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2004/597/EZ: Odluka Vijeća od 19. srpnja 2004. o odobrenju pristupanja Europske zajednice Međunarodnoj konvenciji o zaštiti bilja, kako je revidirana i odobrena Rezolucijom 12/97 na 29. zasjedanju Konferencije FAO-a u studenome 1997.#Međunarodna konvencija o zaštiti bilja

text:
               11/Sv. 38

               HR

               Službeni list Europske unije

               94

         32004D0597

               L 267/39

               SLUŽBENI LIST EUROPSKE UNIJE

         ODLUKA VIJEĆA
   od 19. srpnja 2004.
   o odobrenju pristupanja Europske zajednice Međunarodnoj konvenciji o zaštiti bilja, kako je revidirana i odobrena Rezolucijom 12/97 na 29. zasjedanju Konferencije FAO-a u studenome 1997.
   (2004/597/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37., u vezi s njegovim člankom 300. stavkom 2. prvom rečenicom prvog podstavka i člankom 300. prvim podstavkom stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Međunarodna konvencija o zaštiti bilja (dalje u tekstu Konvencija IPPC) usvojena je od strane Konferencije FAO-a 1951. godine i stupila je na snagu sljedeće godine. Naknadno je izmijenjena Konferencijom FAO-a 1979. godine, a izmjene su stupile na snagu 1991. godine.

               (2)

               1997. godine došlo je do još jedne revizije Konvencije IPPC, kako bi se uskladila sa Sporazumom o primjeni sanitarnih i fitosanitarnih mjera u Završnom aktu Urugvajske runde, kako bi se osigurala dosljednost s novim sustavom izrade međunarodnih normi u okviru IPPC-a i omogućilo organizacijama članica FAO-a da postanu njezinim ugovornim strankama. Revidirani tekst odobren je Rezolucijom 12/97 Konferencije FAO-a u studenome 1997. godine.

               (3)

               Izmjene revidiranog teksta stupaju na snagu tridesetog dana od njegova prihvaćanja od strane dvije trećine ugovornih stranaka. Od toga datuma Europska zajednica ima pravo postati strankom Konvencije IPPC. Trenutačno su revidirani tekst prihvatile 43 države, od kojih četiri države članice.

               (4)

               Jedan od glavnih ciljeva Konvencije IPPC jest osiguranje „zajedničkog i učinkovitog djelovanja na sprečavanju širenja i unosa štetočina bilja i biljnih proizvoda te pružanje odgovarajućih mjera njihova suzbijanja”.

               (5)

               Nadležnost Zajednice za sklapanje ili pristupanje međunarodnim sporazumima ili ugovorima ne proizlazi samo iz izričitog dodjeljivanja prema Ugovoru, već može proizlaziti i iz drugih odredbi Ugovora i akata koje institucije Zajednice usvoje na temelju tih odredbi.

               (6)

               Predmet Konvencije IPPC također se nalazi u okviru postojećih propisa Zajednice u ovom području.

               (7)

               Slijedi da je predmet Konvencije IPPC jednako tako pitanje Zajednice kao i njezinih država članica.

               (8)

               Zajednica bi trebala pristupiti Konvenciji IPPC s obzirom na pitanja u njezinoj nadležnosti.

               (9)

               Predsjednik Vijeća trebao bi biti ovlašten za polaganje isprave o pristupanju Zajednice,

         ODLUČILO JE:
   Članak 1.
   1.   Europska zajednica podnosi zahtjev za pristupanje Međunarodnoj konvenciji o zaštiti bilja s obzirom na pitanja u njezinoj nadležnosti.
   2.   Revidirani tekst Konvencije IPPC, kako je odobren Rezolucijom 12/97 na 29. zasjedanju Konferencije FAO-a u studenome 1997., nalazi se u Prilogu I.
   Članak 2.
   1.   Ovime se predsjednik Vijeća ovlašćuje za polaganje isprave o pristupanju kod glavnog direktora Organizacije za prehranu i poljoprivredu Ujedinjenih naroda (dalje u tekstu FAO).
   2.   Izjava koja se nalazi u Prilogu II. sadržana je u ispravi o pristupanju.

      Sastavljeno u Bruxellesu 19. srpnja 2004.

            Za Vijeće

            Predsjednik

         C. VEERMAN

      (1)  Mišljenje doneseno 8. studenoga 2003. (još nije objavljeno u Službenom listu).
   PRILOG I.

   PRILOG PRILOGU I.

   PRILOG II.

      Izjava Europske zajednice o izvršavanju nadležnosti u skladu s člankom 17. točkom 3. Međunarodne konvencije o zaštiti bilja

   U skladu s odredbama članka 2. točke 7. Statuta FAO-a, Europska zajednica ovime izjavljuje da se njezina izjava o nadležnosti dostavljena FAO-u na temelju članka 2. točke 5. Statuta FAO-a još uvijek primjenjuje s obzirom na njezino pristupanje Međunarodnoj konvenciji o zaštiti bilja.
    ---documentbreak---

               19.7.2004

               HR

               L 267/

      MEĐUNARODNA KONVENCIJA O ZAŠTITI BILJA

   (Novi prerađeni tekst koji je odobrila FAO Konferencija na svojoj 29. sjednici - studeni 1997.)
   Ugovorne stranke,

               —

               svjesne potrebe za međunarodnom suradnjom pri suzbijanju štetočina bilja i biljnih proizvoda te sprečavanju njihova međunarodnog širenja, a posebno njihova unošenja u ugrožena područja

               —

               prepoznajući da fitosanitarne mjere trebaju biti tehnički opravdane, razvidne i da ne smiju biti primjenjivane na takav način koji bi ih mogao pretvoriti u sredstvo svojevoljne ili neopravdane diskriminacije ili prikrivenog ograničavanja, posebno u međunarodnoj trgovini

               —

               u želji da u tom cilju osiguraju blisku suradnju pri usklađivanju mjera

               —

               u želji da daju okvir za razvoj i primjenu usklađenih fitosanitarnih mjera te da u tu svrhu razrade međunarodne norme

               —

               uzimajući u obzir međunarodno prihvaćena načela o zaštiti bilja, ljudskog i životinjskog zdravlja te okoliša i

               —

               uvažavajući sporazume zaključene kao rezultat Urugvajskog kruga višestranih trgovinskih pregovora, što uključuje i Sporazum o primjeni sanitarnih i fitosanitarnih mjera

         SUGLASILE SU SE KAKO SLIJEDI:
   Članak 1.
   Svrha i odgovornost
   1.   U svrhu osiguravanja zajedničkog i učinkovitog djelovanja u sprečavanju širenja i uvođenja štetočina bilja i biljnih proizvoda te promicanja odgovarajućih mjera za njihovo suzbijanje, ugovorne stranke obvezuju se da će usvojiti zakonske propise i tehničke i administrativne mjere navedene u ovoj konvenciji i dopunskim sporazumima u skladu s člankom 15.
   2.   Svaka ugovorna stranka prihvatit će odgovornost, bez štete za obveze prihvaćene po drugim međunarodnim sporazumima, za ispunjavanje svih zahtjeva ove konvencije na svojem teritoriju.
   3.   Raspodjela odgovornosti za ispunjavanje zahtjeva ove konvencije između organizacija članica FAO i njihovih država članica koje su ugovorne stranke u ovoj konvenciji, izvršit će se u skladu s njihovim nadležnostima.
   4.   Tamo gdje je to primjereno, ugovorne stranke mogu smatrati da odredbe ove konvencije, osim bilja i biljnih proizvoda, obuhvaćaju i mjesta za skladištenje, ambalažu, prijevozna sredstva, spremnike (kontejnere), tlo i bilo koji drugi organizam, predmet ili materijal koji može pružiti utočište ili kojim se mogu širiti štetočine bilja, posebno ako je riječ o međunarodnom prijevozu.
   Članak 2.
   Uporaba izraza
   1.   U svrhu ove konvencije, niže navedeni izrazi imat će ova značenja:
   „Područje s malobrojnim štetočinama bilja”— područje, bilo da se radi o cijeloj zemlji, dijelu neke zemlje ili nekoliko cijelih zemalja ili njihovih dijelova, na kojem se određena štetočina bilja pojavljuje u malom broju te podliježe učinkovitim mjerama nadzora, suzbijanja i iskorjenjivanja.
   „Komisija”— Komisija za fitosanitarne mjere utemeljena sukladno članku 11.
   „Ugroženo područje”— područje na kojem ekološki čimbenici olakšavaju udomaćenje štetočina bilja čija će prisutnost na tom području imati za posljedicu gospodarski značajan gubitak.
   „Udomaćenost”— trajna prisutnost štetočine bilja, predvidiva i u budućnosti, na nekom području nakon njezina ulaska.
   „Usklađene fitosanitarne mjere”— fitosanitarne mjere koje su utvrdile ugovorne stranke, a koje se temelje na međunarodnim normama.
   „Međunarodne norme”— međunarodne norme utvrđene u skladu s člankom 10., točkama 1. i 2.
   „Unošenje”— ulazak štetočine bilja na neko područje što za posljedicu ima njezinu trajnu prisutnost na tom području.
   „Štetočina bilja”— bilo koja vrsta, soj ili biotip biljke, životinje ili patogenog uzročnika štetnog za bilje ili biljne proizvode.
   „Analiza rizika od štetočine bilja”— postupak vrednovanja bioloških ili drugih znanstvenih i gospodarstvenih dokaza kako bi se utvrdilo je li štetočinu potrebno staviti pod službeni nadzor te utvrdila jačina fitosanitarnih mjera koje je protiv te štetočine bilja potrebno poduzeti.
   „Fitosanitarna mjera”— bilo koji zakon, propis ili službeni postupak čija je svrha spriječiti prvo pojavljivanje i/ili širenje štetočina bilja.
   „Biljni proizvodi”— neprerađeni materijal biljnog podrijetla (uključujući i zrno), te oni prerađeni proizvodi koji, po svojoj prirodi ili prirodi njihove prerade, mogu prouzročiti rizik od unošenja i širenja štetočina bilja.
   „Bilje”— živo bilje i njegovi dijelovi, uključujući sjeme i ostali reprodukcijski materijal.
   „Karantenska štetočina bilja”— štetočina od potencijalnoga gospodarstvenog značaja za područje koje ugrožava, a na kojem još nije prisutna ili je prisutna, ali nije široko rasprostranjena i pod službenim je nadzorom.
   „Regionalne norme”— norme utvrđene od strane regionalne organizacije za zaštitu bilja kao smjernice za članove te organizacije.
   „Propisom određena jedinica”— bilo koja biljka, biljni proizvod, skladište, ambalaža, prijevozno sredstvo, spremnik (kontejner), tlo kao i bilo koji drugi organizam, predmet ili materijal koji može pružiti utočište ili kojim se mogu širiti štetočine bilja, a za koje se smatra da zahtijevaju uvođenje fitosanitarnih mjera, posebno ako je uključen i međunarodni prijevoz.
   „Propisom određena nekarantenska štetočina bilja”— štetočina koja nije karantenska, a čija prisutnost u bilju namijenjenom za sjetvu ili sadnju štetno djeluje na namjenu takvog bilja s gospodarstveno neprihvatljivim posljedicama, te koja je zbog toga određena propisom na teritoriju ugovorne stranke uvoznice.
   „Propisom određena štetočina bilja”— karantenska štetočina bilja ili propisom određena nekarantenska štetočina bilja.
   „Tajnik”— Tajnik Komisije imenovan u skladu s člankom 12.
   „Tehnički opravdano”— opravdano na temelju zaključaka do kojih se došlo primjenom odgovarajuće analize rizika koji postoji u vezi sa štetočinom ili, kada je to primjenjivo, drugo usporedivo ispitivanje i vrednovanje raspoloživih znanstvenih podataka.
   2.   Definicije utvrđene u ovom članku ograničene su na primjeru ove konvencije i nemaju utjecaja na definicije utvrđene u domaćim zakonima ili propisima ugovornih stranaka.
   Članak 3.
   Odnos prema drugim međunarodnim sporazumima
   Ništa u ovoj konvenciji neće imati utjecaja na prava i obveze ugovornih stranaka koje imaju po drugim međunarodnim sporazumima.
   Članak 4.
   Opće odredbe o organizacijskim uvjetima za nacionalnu zaštitu bilja
   1.   Svaka će ugovorna stranka osigurati sredstva, u skladu sa svojim najboljim mogućnostima, za jednu službenu nacionalnu organizaciju za zaštitu bilja s glavnim odgovornostima utvrđenim u ovom članku.
   2.   Odgovornosti službene nacionalne organizacije za zaštitu bilja uključuju sljedeće:

               (a)

               izdavanje svjedodžbi u skladu s fitosanitarnim propisima ugovorne stranke uvoznice, za pošiljke bilja, biljnih proizvoda i drugih propisima određenih jedinica;

               (b)

               praćenje i nadzor nad biljem u rastu, uključujući i uzgojne površine (između ostalog polja, nasade, rasadnike, vrtove, staklenike i laboratorije) i divlju floru, kao i nad biljem u skladištima ili u prijevozu, posebno radi izvješćivanja o prisutnosti, pojavljivanju i širenju štetočina bilja te o njihovu suzbijanju, uključujući i izvješćivanje kako je to utvrđeno u članku 8., točki 1. podtočki (a);

               (c)

               inspekciju pošiljaka bilja i biljnih proizvoda koji se kreću u međunarodnom prometu te, kada je to odgovarajuće, inspekciju drugih propisom određenih jedinica, posebno radi sprečavanja unošenja i/ili širenja štetočina bilja;

               (d)

               dezinsekciju i dezinfekciju pošiljaka bilja, biljnih proizvoda i drugih propisom određenih jedinica u međunarodnom prometu, kako bi se udovoljilo fitosanitarnim zahtjevima;

               (e)

               zaštitu ugroženih područja, te utvrđivanje, održavanje i nadzor nad područjima slobodnim od štetočina bilja i područjima s malobrojnim štetočinama bilja;

               (f)

               provođenje analize rizika od štetočina bilja;

               (g)

               odgovarajućim postupcima osiguranje fitosanitarne ispravnosti pošiljke nakon izdavanja svjedodžbe, glede njezinog sadržaja, zamjene ili ponovnog pojavljivanja štetočina bilja, sve do vremena izvoza;

               (h)

               obučavanje i unapređivanje znanja osoblja.

         3.   Svaka će ugovorna stranka, u najvećoj mogućoj mjeri, osigurati uvjete za sljedeće:

               (a)

               raspodjelu obavijesti unutar teritorija ugovorne stranke o propisima određenim štetočinama bilja te načinu njihova sprečavanja i suzbijanja;

               (b)

               znanstvena i druga istraživanja s područja zaštite bilja;

               (c)

               izradu fitosanitarnih propisa; i

               (d)

               izvršavanje ostalih radnji potrebnih za provođenje ove konvencije.

         4.   Svaka će ugovorna stranka dostaviti Tajniku opis svoje nacionalne organizacije za zaštitu bilja te izvijestiti o promjenama u njoj. Ugovorna stranka dostavit će opis svojeg ustrojstva drugoj ugovornoj stranki, na njezin zahtjev.
   Članak 5.
   Izdavanje fitosanitarnih svjedodžbi
   1.   Svaka će ugovorna stranka organizirati provedbu postupka koji prethode izdavanju fitosanitarnih svjedodžbi, kako bi osigurala da bilje, biljni proizvodi i druge propisom određene jedinice te njihove pošiljke namijenjene izvozu odgovaraju izjavi kojom se to potvrđuje i koja se mora dati na način utvrđen u točki 2 podtočki (b) ovog članka.
   2.   Svaka će ugovorna stranka organizirati izdavanje fitosanitarnih svjedodžbi u skladu sa sljedećim odredbama:

               (a)

               Inspekcija i druge radnje s tim u vezi koje prethode izdavanju fitosanitarnih svjedodžbi obavljat će se samo od strane ili po ovlaštenju službene nacionalne organizacije za zaštitu bilja. Fitosanitarne svjedodžbe izdavat će državni službenici koji su tehnički kvalificirani i ovlašteni od strane službene nacionalne organizacije za zaštitu bilja da djeluju u njezino ime i pod njezinim nadzorom, pod uvjetom da su tim službenicima dostupna takva znanja i informacije da nadležna tijela ugovorne stranke uvoznice mogu s povjerenjem prihvatiti fitosanitarne svjedodžbe kao vjerodostojne dokumente.

               (b)

               Fitosanitarne svjedodžbe ili njihove elektronske inačice, ako ih prihvaća ugovorna stranka uvoznica, bit će sastavljene sukladno predlošcima utvrđenim u prilogu ove konvencije. Svjedodžbe treba ispunjavati i izdavati uz uvažavanje međunarodnih normi.

               (c)

               Neovjerene izmjene ili brisanja učinit će svjedodžbu nevažećom.

         3.   Svaka se ugovorna stranka obvezuje da neće zahtijevati da pošiljke bilja, biljnih proizvoda ili drugih propisom određenih jedinica, koje se uvoze na njezin teritorij, prate fitosanitarne svjedodžbe koje nisu sukladne predlošcima utvrđenim u prilogu ove konvencije. Zahtijevanje dopunskih izjava bit će ograničeno na one koje su tehnički opravdane.
   Članak 6.
   Propisom određene štetočine bilja
   1.   Ugovorne stranke mogu zahtijevati poduzimanje fitosanitarnih mjera za karantenske štetočine bilja i za ostale štetočine bilja koje su određene propisom, pod uvjetom da takve mjere:

               (a)

               nisu strože od mjera koje se primjenjuju u vezi s istim štetočinama bilja, ako su prisutne unutar teritorija ugovorne stranke uvoznice; i

               (b)

               budu ograničene na ono što je neophodno da bi se zaštitilo zdravlje biljke i/ili očuvala njezina namjena, te na ono što ugovorna stranka o kojoj se radi može tehnički opravdati.

         2.   Ugovorne stranke neće zahtijevati poduzimanje fitosanitarnih mjera za štetočine bilja koje nisu određene propisom.
   Članak 7.
   Zahtjevi u vezi s uvozom
   1.   Da bi se spriječilo unošenje i/ili širenje propisom određenih štetočina bilja na svoje teritorije, ugovorne stranke imaju suvereno pravo urediti, u skladu s odgovarajućim međunarodnim sporazumima, ulazak bilja, biljnih proizvoda i drugih propisom određenih jedinica te, u tu svrhu, mogu:

               (a)

               propisati i usvojiti fitosanitarne mjere koje se odnose na uvoz bilja, biljnih proizvoda i drugih propisom određenih jedinica, uključujući, primjerice, inspekciju, zabranu uvoza i suzbijanje štetočina bilja;

               (b)

               odbiti ulazak ili zadržati ili zahtijevati poduzimanje postupka suzbijanja štetočina bilja, uništenje ili uklanjanje s teritorija ugovorne stranke, bilja, biljnih proizvoda i drugih propisom određenih jedinica ili njihovih pošiljaka koje ne udovoljavaju fitosanitarnim mjerama propisanim ili usvojenim u skladu s podtočkom (a);

               (c)

               zabraniti ili ograničiti širenje propisom određenih štetočina bilja u unutarnjost svojeg teritorija;

               (d)

               zabraniti ili ograničiti prenošenje bioloških agensa za suzbijanje štetočina bilja ili drugih organizama od fitosanitarnog značenja koji se razumijevaju korisnima, u unutarnjost svojeg teritorija.

         2.   Da bi se ometanje međunarodnog trgovinskog prometa svelo na najmanju mjeru, svaka se od ugovornih stranki obvezuje da će, u provođenju svojih ovlasti iz točke 1. ovog članka, djelovati u skladu sa sljedećim:

               (a)

               Ugovorne stranke neće, prema svojim fitosanitarnim zakonskim propisima, poduzimati niti jednu od mjera navedenih u točki 1. ovog članka, osim u slučaju da su takve mjere neophodne zbog fitosanitarnih razloga i tehnički su opravdane.

               (b)

               Ugovorne stranke će, odmah po njihovu usvajanju, objaviti i dostaviti fitosanitarne zahtjeve, ograničenja i zabrane svim ugovornim strankama ili onim strankama za koje vjeruju da bi mogle biti neposredno pogođene takvim mjerama.

               (c)

               Ugovorne stranke će, na zahtjev, staviti na raspolaganje bilo kojoj od ugovornih stranaka objašnjenje svojih fitosanitarnih zahtjeva, ograničenja i zabrana.

               (d)

               Ako ugovorna stranka zahtijeva da pošiljke pojedinog bilja ili biljnih proizvoda budu uvezene samo preko određenih mjesta ulaska, takva će mjesta biti izabrana tako da se nepotrebno ne ometa međunarodni trgovinski promet. Ugovorna stranka će objaviti popis takvih mjesta ulaska i dostaviti ga Tajništvu, regionalnoj organizaciji za zaštiti bilja u kojoj je ugovorna stranka članica, svim ugovornim strankama za koje ta ugovorna stranka vjeruje da su neposredno obuhvaćene tom odlukom i drugim ugovornim strankama na njihov zahtjev. Ograničenja koja se odnose na mjesto ulaska neće se postavljati osim u slučaju kada je potrebno da bilje, biljne proizvode i druge propisom određene jedinice prate fitosanitarne svjedodžbe ili da budu podvrgnute inspekciji ili postupku suzbijanja štetočina bilja.

               (e)

               Svaka inspekcija ili drugi fitosanitarni postupak koji organizacija za zaštitu bilja određene ugovorne stranke zahtijeva za pošiljku bilja, biljnih proizvoda ili drugih propisom određenih jedinica ponuđenih za uvoz, bit će obavljen što je moguće brže s obzirom na njihovu pokvarljivost.

               (f)

               Ugovorne stranke uvoznice će, što je moguće prije, obavijestiti ugovornu stranku izvoznicu na koju se to odnosi ili kada je to primjereno ugovornu stranku koja ponovo izvozi uvezene proizvode (reeksport), o značajnim primjerima neudovoljavanja zahtjevima fitosanitarnih svjedodžbi. Ugovorna stranka izvoznica ili, kada je to odgovarajuće, ugovorna stranka koja ponovo izvozi uvezene proizvode trebala bi istražiti takve slučajeve i, na zahtjev, izvijestiti ugovornu stranku uvoznicu o ishodu svoje istrage.

               (g)

               Ugovorne stranke poduzet će samo one fitosanitarne mjere koje su tehnički opravdane, u skladu su s opasnošću od štetočine bilja o kojoj se radi, te koje među dostupnim mjerama predstavljaju najmanje restriktivne i čija primjena će u najmanjoj mjeri ometati međunarodno kretanje ljudi, roba i prijevoznih sredstava.

               (h)

               Ugovorne stranke će, kako se mijenjaju uvjeti i kako nove činjenice postaju dostupne, osigurati da fitosanitarne mjere budu s tim što brže usklađene ili povučene ako se pokažu nepotrebnima.

               (i)

               Ugovorne stranke će, u najvećoj mogućoj mjeri, utvrditi i ažurirati popise propisom određenih štetočina bilja, upotrebljavajući njihove znanstvene nazive, te takve popise dostaviti Tajniku, regionalnoj organizaciji za zaštitu bilja u koju su učlanjene te, na zahtjev, i drugim ugovornim strankama.

               (j)

               Ugovorne stranke će, u skladu sa svojim najboljim mogućnostima, provoditi nadzor nad štetočinama bilja te razviti i održavati odgovarajuće informacije o statusu štetočina bilja kako bi potpomogle njihovu kategorizaciju i omogućile razvijanje odgovarajućih fitosanitarnih mjera. Takve će se informacije staviti na raspolaganje ugovornim strankama na njihov zahtjev.

         3.   Ugovorna stranka može primijeniti mjere navedene u ovom članku na štetočine bilja koje se nakon ulaska možda neće udomaćiti na njihovu teritoriju, ali ako uđu prouzročit će gospodarsku štetu. Mjere poduzete protiv takvih štetočina moraju biti tehnički opravdane.
   4.   Ugovorne stranke mogu primijeniti mjere navedene u ovom članku na pošiljke u provozu preko svojeg teritorija, samo ako su takve mjere tehnički opravdane i neophodne za sprečavanje unošenja i/ili širenja štetočina bilja.
   5.   Ništa u ovom članku ne sprečava ugovorne stranke uvoznice da donesu posebne odredbe, s namjerom da osiguraju odgovarajuću zaštitu, u vezi s uvozom bilja, biljnih proizvoda i drugih propisom određenih jedinica, kao i štetočina bilja, za potrebe znanstvenog istraživanja, obrazovanja ili neke druge specifične uporabe.
   6.   Ništa u ovom članku ne sprečava ugovornu stranku da na odgovarajući način poduzme žurnu akciju za otkrivanje štetočine bilja koja predstavlja moguću prijetnju njezinu teritoriju te da izvijesti o takvu otkrivanju. Svako takvo djelovanje bit će ocijenjeno što je moguće prije kako bi se osiguralo da je njegovo nastavljanje opravdano. O poduzetim radnjama bit će odmah izviještene ugovorne stranke o kojima se radi, Tajnik i regionalna organizacija za zaštitu bilja u koju je ugovorna stranka učlanjena.
   Članak 8.
   Međunarodna suradnja
   1.   Ugovorne stranke će pri ostvarivanju ciljeva ove konvencije surađivati jedna s drugom u najvećoj mogućoj mjeri, a posebno će:

               (a)

               surađivati u razmjeni informacija o štetočinama bilja, posebno u izvještavanju o prisutnosti, izoliranoj pojavi ili širenju štetočina bilja koje mogu predstavljati neposrednu ili potencijalnu opasnost, i to u skladu s postupcima koje utvrdi Komisija;

               (b)

               sudjelovati, utoliko ako je to praktično, u bilo kojoj kampanji za borbu protiv štetočina bilja koje mogu ozbiljno ugroziti proizvodnju usjeva, te je potrebna međunarodna akcija da bi se djelovalo u žurnim slučajevima; i

               (c)

               surađivati, u opsegu u kojem je to praktično, u davanju tehničkih i bioloških informacija neophodnih za analizu rizika od štetočina bilja.

         2.   Svaka ugovorna stranka će odrediti kontaktnu točku za razmjenu informacija u vezi s provedbom ove konvencije.
   Članak 9.
   Regionalne organizacije za zaštitu bilja
   1.   Ugovorne stranke se obvezuju da će međusobno surađivati pri osnivanju regionalnih organizacija za zaštitu bilja na pojedinim područjima.
   2.   Regionalne organizacije za zaštitu bilja djelovat će kao koordinacijska tijela na područjima koja pokrivaju, sudjelovat će u raznim aktivnostima radi ostvarivanja ciljeva ove konvencije i, prema potrebi, prikupljati i širiti informacije.
   3.   Regionalne organizacije za zaštitu bilja surađivat će s Tajnikom u ostvarivanju ciljeva ove konvencije i, prema potrebi, s Tajnikom i Komisijom u razvijanju međunarodnih normi.
   4.   Tajnik će sazivati redovita Tehnička savjetovanja za predstavnike regionalnih organizacija za zaštitu bilja, da bi se:

               (a)

               promicao razvoj i primjena odgovarajućih međunarodnih normi za fitosanitarne mjere; i

               (b)

               ohrabrila međuregionalna suradnja u promicanju usklađenih fitosanitarnih mjera radi suzbijanja štetočina bilja i sprečavanja njihova širenja i/ili unošenja.

         Članak 10.
   Norme
   1.   Ugovorne stranke suglasne su da će surađivati u razvijanju međunarodnih normi u skladu s postupcima koje usvoji Komisija.
   2.   Međunarodne norme usvojit će Komisija.
   3.   Regionalne norme trebale bi biti usklađene s načelima ove konvencije; te norme mogu se podnijeti Komisiji na razmatranje u obliku prijedloga za međunarodne norme fitosanitarnih mjera ako su šire primjenjive.
   4.   Ugovorne stranke bi trebale uzeti u obzir, kada je to moguće, međunarodne norme u slučaju da poduzimaju aktivnosti u vezi s ovom konvencijom.
   Članak 11.
   Komisija za fitosanitarne mjere
   1.   Ugovorne stranke suglasne su da osnuju Komisiju za fitosanitarne mjere u okviru Organizacije Ujedinjenih naroda za prehranu i poljoprivredu (FAO).
   2.   Zadaća Komisije bit će promicanje potpune provedbe ciljeva ove konvencije, a posebno:

               (a)

               procjena stanja zaštite bilja u svijetu te potreba djelovanja u vezi sa sprečavanjem međunarodnog širenja štetočina bilja i njihovim unošenjem u ugrožena područja;

               (b)

               poticanje i nadzor nad neophodnim institucionalnim dogovorima i postupcima koji se odnose na razvijanje i usvajanje međunarodnih normi te usvajanje međunarodnih normi;

               (c)

               utvrđivanje pravila i postupaka za razrješavanje sporova u skladu s člankom 13;

               (d)

               osnivanje pomoćnih tijela Komisije ako to bude nužno za pravilnu provedbu njezinih zadataka;

               (e)

               usvajanje smjernica za priznavanje regionalnih organizacija za zaštitu bilja u vezi;

               (f)

               uspostavljanje suradnje s drugim odgovarajućim međunarodnim organizacijama u vezi s pitanjima obuhvaćenima ovom konvencijom;

               (g)

               usvajanje, kada se ukaže potreba, preporuke za provedbu ove konvencije; i

               (h)

               izvršavanje i drugih zadaća neophodnih za ostvarivanje ciljeva ove konvencije.

         3.   Članstvo u Komisiji otvoreno je za sve ugovorne stranke.
   4.   Na sjednicama Komisije svaku ugovornu stranku može predstavljati jedan izaslanik kojeg mogu pratiti njegov zamjenik, stručnjaci i savjetnici. Zamjenici, stručnjaci i savjetnici mogu sudjelovati u radu Komisije, ali ne mogu glasovati, osim kada se radi o zamjeniku koji je ovlašten da nastupi umjesto poslanika.
   5.   Ugovorne stranke uložit će krajnji napor da konsenzusom postignu suglasnost po svim pitanjima. Ako svi napori da se postigne konsenzus budu iscrpljeni, a sporazum izostane, odluku će, kao zadnje pribježište, donijeti dvotrećinska većina nazočnih ugovornih stranaka koje sudjeluju u glasovanju.
   6.   Organizacije članice FAO-a koje su i ugovorne stranke i države članice tih organizacija članica koje su ugovorne stranke upotrijebit će svoja članska prava i ispunjavati svoje članske obveze u skladu s, mutatis mutandis, Statutom i Općim pravilnikom FAO-a.
   7.   Komisija može, prema potrebi, usvajati, mijenjati i dopunjavati svoj Poslovnik o postupku, koji neće biti u suprotnosti s ovom konvencijom ili Statutom FAO-a.
   8.   Predsjedavajući Komisije sazvat će redovitu godišnju sjednicu Komisije.
   9.   Posebne sjednice Komisije sazivat će predsjedavajući Komisije na zahtjev najmanje jedne trećine njezinih članova.
   10.   Komisija će izabrati jednog predsjedavajućeg i ne više od dva potpredsjedavajuća, od kojih će svaki imati mandat od dvije godine.
   Članak 12.
   Tajništvo
   1.   Tajnika Komisije imenuje glavni direktor FAO-a.
   2.   Tajniku će pomagati osoblje tajništva kakvo bude potrebno.
   3.   Tajnik je odgovoran za provedbu politike i djelatnosti Komisije te za izvršavanje i drugih zadaća koje su mu ovom konvencijom dodijeljene i o tome će izvještavati Komisiju.
   4.   Tajnik će dostavljati:

               (a)

               međunarodne norme svim ugovornim strankama u roku šezdeset dana od njihova usvajanja;

               (b)

               svim ugovornim strankama, popise mjesta ulaska sukladno odredbama članka 7. točke 2. podtočke (d), koje su mu ugovorne stranke dojavile;

               (c)

               popise propisom određenih štetočina bilja, kojima je ulazak zabranjen ili se spominju u članku 7., točka 2(i), svim ugovornim strankama i regionalnim organizacijama za zaštitu bilja;

               (d)

               informacije primljene od ugovornih stranaka o fitosanitarnim zahtjevima, ograničenjima i zabranama iz članka 7. točke 2. podtočke (b), te opise službenih nacionalnih organizacija za zaštitu bilja iz članka 4. točke 4.

         5.   Tajnik će osigurati prijevode dokumentacije i međunarodnih normi na službene jezike FAO-a, za sastanke Komisije.
   6.   Tajnik će surađivati s regionalnim organizacijama za zaštitu bilja u postizanju ciljeva ove konvencije.
   Članak 13.
   Rješavanje sporova
   1.   Ako dođe do spora u vezi s tumačenjem ili primjenom ove konvencije ili ako jedna ugovorna stranka smatra da je druga ugovorna stranka počinila radnje koje su u suprotnosti s njezinim obvezama iz članaka 5. i 7. ove konvencije, posebno glede temelja za zabranu ili ograničavanje uvoza bilja, biljnih proizvoda ili drugih propisom određenih jedinica koje dolaze s njezinog teritorija, ugovorne stranke o kojima se radi pristupit će, što je moguće prije, konzultacijama radi rješavanja spora.
   2.   Ako se spor ne može riješiti na način opisan u prvom odjeljku, ugovorne stranke ili stranke o kojima se radi mogu tražiti od glavnog direktora FAO-a da imenuje odbor stručnjaka koji će razmotriti sporno pitanje u skladu s pravilima i postupcima koje može utvrditi Komisija.
   3.   Taj odbor će uključivati predstavnike koje će odrediti svaka od ugovornih stranaka u sporu. Odbor će razmatrati pitanje zbog kojeg je došlo do spora, uzimajući u obzir sve dokumente i ostale oblike dokaza koje su podnijele ugovorne stranke o kojima se radi. Odbor će pripremiti izvješće o tehničkim oblicima spora kako bi se omogućilo njegovo rješavanje. Pripremanje i odobravanje izvješća obavit će se u skladu s pravilima i postupcima koje je utvrdila Komisija, a ugovornim strankama u sporu izvješće će prenijeti glavni direktor FAO-a. Izvješće, na zahtjev, može biti podneseno i nadležnom tijelu međunarodne organizacije odgovorne za rješavanje trgovinskih sporova.
   4.   Ugovorne stranke suglasne su da će preporuke takvog odbora, koje po svojoj prirodi nisu obvezujuće, biti temelj za ponovno međusobno razmatranje pitanja iz kojih je spor proizišao.
   5.   Ugovorne stranke o kojima se radi dijelit će troškove stručnjaka.
   6.   Odredbe ovog članka upotpunjuju, a ne ograničuju postupke za rješavanje sporova utvrđene u drugim međunarodnim sporazumima koji se bave trgovinskim pitanjima.
   Članak 14.
   Zamjena prethodnih sporazuma
   Ovom konvencijom stavlja se izvan snage, u odnosima između ugovornih stranaka, Međunarodna konvencija o mjerama koje treba poduzeti protiv Phylloxera vastatrix od 3. studenoga 1881., dodatna Konvencija potpisana u Bernu 15. IV. 1889. i Međunarodna konvencija za zaštitu bilja potpisana u Rimu 16. travnja 1929.
   Članak 15.
   Teritorijalna primjena
   1.   Svaka ugovorna stranka može u trenutku ratifikacije ili pristupanja ili u bilo koje vrijeme nakon toga, dostaviti glavnom direktoru FAO-a izjavu kojom se primjena ove konvencije proširuje na sve ili neke teritorije za koje je ona u međunarodnim odnosima odgovorna, a ova će se konvencija primjenjivati na svim teritorijima navedenim u izjavi počevši od tridesetog dana od dana kada glavni direktor primi takvu izjavu.
   2.   Svaka ugovorna stranka koja je glavnom direktoru FAO-a dostavila izjavu u skladu s odredbom prvog odjeljka ovog članka, može u bilo koje vrijeme dostaviti novu izjavu kojom se mijenja opseg bilo koje prijašnje izjave ili kojom se ukida primjena odredbi ove konvencije na bilo kojem teritoriju. Takva izmjena ili ukidanje stupit će na snagu tridesetog dana od dana kada je glavni direktor o tome primio izjavu.
   3.   Glavni direktor FAO izvijestit će sve ugovorne stranke o izjavama koje je primio sukladno odredbama ovog članka.
   Članak 16.
   Dopunski sporazumi
   1.   Ugovorne stranke mogu, radi rješavanja posebnih problema u zaštiti bilja, kojima je potrebno posvetiti osobitu pozornost, zaključiti dopunske sporazume. Takvi sporazumi mogu se primjenjivati na određena područja, određene štetočine bilja, određeno bilje i biljne proizvode, te na određene načine međunarodnog prijevoza bilja i biljnih proizvoda ili na drugi način upotpunjavati odredbe ove konvencije.
   2.   Svaki takav dopunski sporazum stupit će na snagu za svaku od ugovornih stranaka o kojima se radi nakon njegova prihvaćanja u skladu s odredbama tog dopunskog sporazuma.
   3.   Dopunski sporazumi promicat će namjeru ove konvencije i bit će usklađeni s načelima i odredbama ove konvencije kao i načelima razvidnosti, ne-diskriminacije i izbjegavanja prikrivenih ograničenja, posebno u međunarodnom trgovinskom prometu.
   Članak 17.
   Ratifikacija i pristupanje
   1.   Ova će konvencija biti otvorena za potpisivanje od strane svih država do 1. svibnja 1952. i bit će ratificirana u što kraćem roku. Ratifikacijski instrumenti bit će pohranjeni kod glavnog direktora FAO-a, koji će o datumu pologa obavijestiti svaku od država potpisnica.
   2.   Odmah nakon stupanja na snagu ove konvencije u skladu s člankom 22. ona će biti otvorena za pristupanje svim državama koje nisu potpisnice i organizacijama članicama FAO-a. Pristupanje će se obaviti pohranom instrumenta o pristupanju kod glavnog direktora FAO-a, koji će o tome izvijestiti sve ugovorne stranke.
   3.   Kada neka organizacija članica FAO-a postane ugovorna stranka u ovoj konvenciji, ta organizacija članica će, u skladu s odredbama članka 2., točka 7. Statuta FAO-a, prema potrebi, u trenutku pristupanja izvijestiti o izmjeni ili pojašnjenjima svoje izjave o nadležnosti koju je podnijela sukladno članku 2., točka 5. Statuta FAO, ako to bude potrebno u sklopu njezina pristupanja ovoj konvenciji. Svaka ugovorna stranka može, u bilo koje vrijeme, tražiti od organizacije članice FAO, ako je ujedno i ugovorna stranka u ovoj konvenciji, da dostavi informacije prema kojima je, jednako kao i između organizacije članice i njezinih država članica, odgovorna za provedbu svakog pojedinog pitanja obuhvaćenog ovom konvencijom. Organizacija članica takvu će informaciju dostaviti u razumnom roku.
   Članak 18.
   Stranke koje nisu potpisnice
   Ugovorne stranke će poticati svaku državu ili organizaciju članicu FAO-a koja nije stranka u ovoj konvenciji, da prihvati ovu konvenciju i poticat će je u primjeni fitosanitarnih mjera koje su u skladu s odredbama ove konvencije i međunarodnim normama usvojenim prema ovoj konvenciji.
   Članak 19.
   Jezici
   1.   Izvorni jezici ove konvencije bit će svi službeni jezici FAO-a.
   2.   Ništa se u ovoj konvenciji neće tumačiti kao zahtjev da ugovorne stranke dostavljaju i objavljuju dokumente ili njihove preslike na nekom drugom jeziku osim na jeziku (jezicima) ugovorne stranke, osim u slučajevima navedenim u točki 3. ovog članka.
   3.   Sljedeći će dokumenti biti dostupni na najmanje jednom od službenih jezika FAO-a:

               (a)

               informacije koje se dostavljaju u skladu s člankom 4. točkom 4;

               (b)

               naslovne bilješke s bibliografskim podacima o dokumentima koji se prosljeđuju u skladu s odredbama članka 7. točke 2. podtočke (b);

               (c)

               informacije koje se osiguravaju u skladu s člankom 7. točkom 2. podtočkama (b), (d), (i) i (j);

               (d)

               bilješke s bibliografskim podacima i kratki sažetak dokumenata koji se odnose na informacije koje se dostavljaju u skladu s člankom 8. točkom 1. podtočkom (a);

               (e)

               zahtjevi kontaktnim točkama za dostavu informacija kao i odgovori na takve zahtjeve, što ne uključuje dokumente u prilogu;

               (f)

               svi dokumenti koje su ugovorne stranke dostavile za sastanke Komisije.

         Članak 20.
   Tehnička pomoć
   Ugovorne stranke suglasne su da će se zalagati za pružanje tehničke pomoći ugovornim strankama, posebno onima u razvoju i to bilateralno ili preko odgovarajućih međunarodnih organizacija, s ciljem da se olakša provedba ove konvencije.
   Članak 21.
   Izmjene
   1.   Svaki prijedlog neke ugovorne stranke za izmjenu ove konvencije bit će dostavljen glavnom direktoru FAO-a.
   2.   Svaka predložena izmjena ove konvencije koju je primio glavni direktor FAO-a od neke ugovorne stranke, bit će podnesena na redovitoj ili posebnoj sjednici Komisije radi odobrenja, a ako takva izmjena uključuje značajne tehničke promjene ili nameće dodatne obveze ugovornim strankama, razmatrat će je savjetodavni odbor specijaliziranih stručnjaka kojeg će FAO sazvati prije nego što takva izmjena dođe pred Komisiju.
   3.   Obavijest o bilo kojoj predloženoj izmjeni, osim one o izmjeni priloga Konvencije, glavni direktor FAO-a dostavit će ugovornim strankama i to ne kasnije od datuma otpreme dnevnog reda sjednice Komisije na kojoj će se raspravljati o tom predmetu.
   4.   Svaku izmjenu ove konvencije mora odobriti Komisija, a na snagu će stupiti tridesetog dana od dana kada su je prihvatile dvije trećine ugovornih stranaka. U svrhu ovog članka, instrument pohranjen od strane organizacije članice FAO-a neće se računati kao dodatni instrumentima položenim od strane država članica te organizacije.
   5.   Međutim, izmjene koje uključuju nove obveze za ugovorne stranke stupit će na snagu za svaku od ugovornih stranaka tek nakon što ih ona prihvati i to tridesetog dana od dana prihvaćanja. Instrumenti prihvaćanja izmjena koje uključuju nove obveze bit će pohranjeni kod glavnog direktora FAO-a, koji će sve ugovorne stranke izvijestiti o primitku instrumenta o prihvaćanju te o stupanju na snagu izmjena.
   6.   Prijedlozi za izmjenu modela fitosanitarnih svjedodžbi koji su izneseni u prilogu ove konvencije, bit će poslani Tajniku te podneseni Komisiji na odobravanje. Odobrene izmjene modela fitosanitarnih svjedodžbi iznesenih u prilogu ove konvencije, postat će izvršne 90 dana nakon što ih Tajnik dostavi ugovornim strankama.
   7.   Najduže dvanaest mjeseci nakon što je izmjena modela fitosanitarnih svjedodžbi iznesenih u prilogu ove konvencije postala izvršna, prethodna verzija fitosanitarnih svjedodžbi smatrat će se pravno valjanom u smislu ove konvencije.
   Članak 22.
   Stupanje na snagu
   Ova konvencija stupa na snagu kad je ratificiraju tri države potpisnice. Za sve ostale države ili organizacije članice FAO-a koje je ratificiraju ili joj pristupe nakon toga, ona će stupiti na snagu na dan pohrane instrumenta o ratifikaciji ili pristupanju.
   Članak 23.
   Otkaz primjene konvencije
   1.   Svaka ugovorna stranka može u svako doba otkazati primjenu ove konvencije priopćenjem glavnom direktoru FAO-a. Glavni direktor će odmah o tome obavijestiti sve ugovorne stranke.
   2.   Otkaz primjene Konvencije stupit će na snagu godinu dana nakon što je glavni direktor FAO-a primio priopćenje takva sadržaja.


title: 2004/750/EZ: Odluka Vijeća od 21. listopada 2004. o otvaranju pregovora o sporazumu o monetarnim odnosima s Kneževinom Andorom

text:
               10/Sv. 003

               HR

               Službeni list Europske unije

               71

         32004D0750

               L 332/15

               SLUŽBENI LIST EUROPSKE UNIJE

               21.10.2004.

      ODLUKA VIJEĆA

   od 21. listopada 2004.
   o otvaranju pregovora o sporazumu o monetarnim odnosima s Kneževinom Andorom
   (2004/750/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 2004/548/EZ od 11. svibnja 2004. o stajalištu koje će zauzeti Zajednica u vezi sporazuma o monetarnim odnosima s Kneževinom Andorom (1), a posebno njezin članak 8.,
   uzimajući u obzir Preporuku Komisije (2),
   uzimajući u obzir mišljenje Europske središnje banke (3),
   budući da:

               (1)

               Otvaranje pregovora o sporazumu s Kneževinom Andorom (dalje u tekstu Andora) o monetarnim pitanjima trebalo bi biti uvjetovano ispunjavanjem potrebnih uvjeta. Prethodno parafiranje od obiju strana sporazuma o oporezivanju dohotka od štednje, kao i jamstvo Andore da ratificira taj sporazum prije dogovorenog datuma sa Zajednicom, trebali bi biti dio tih uvjeta.

               (2)

               Andora i Komisija su 1. srpnja 2004. nastavile s parafiranjem sporazuma kojim se predviđaju mjere jednake onima utvrđenim u Direktivi Vijeća 2003/48/EZ od 3. lipnja 2003. (4) o oporezivanju dohotka od kamate na štednju.

               (3)

               Na temelju verbalne note veleposlanika Andore Zajednici 1. srpnja 2004., Andora se obvezala ratificirati sporazum prije 30. travnja 2005. Ovaj je datum Zajednici prihvatljiv.

               (4)

               Ako Andora ne ratificira sporazum o oporezivanju dohotka od štednje do dogovorenog datuma, pregovori o monetarnom sporazumu se suspendiraju dok prvi sporazum ne bude ratificiran,

         ODLUČILO JE:
   Jedini članak
   Potrebni uvjeti za otvaranje pregovora s Kneževinom Andorom o sporazumu o monetarnim odnosima kako je utvrđeno u članku 8. Odluke 2004/548/EZ o stajalištu koje će zauzeti Zajednica u vezi s sporazuma o monetarnim odnosima s Kneževinom Andorom, su ispunjeni.
   Komisija obavješćuje Kneževinu Andoru o spremnosti Zajednice da zaključi sporazum o monetarnim pitanjima i predlaže pregovore za takav sporazum.

      Sastavljeno u Luxembourgu 21. listopada 2004.

            Za Vijeće

            Predsjednik

         G. ZALM

      (1)  SL L 244, 16.7.2004., str. 47.

      (2)  SL C 244, 1.10.2004., str. 19.

      (3)  SL C 256, 16.10.2004., str. 9.

      (4)  SL L 157, 26.6.2003., str. 38.